**Naziv Programa:**

Program javnih potreba u tehničkoj kulturi Grada Velike Gorice za 2017. godinu (u daljnjem tekstu: Program)

OBRAZLOŽENJE

**Pravna osnova:**

Javne potrebe u tehničkoj kulturi Grada Velike Gorice utvrđuju se sukladno Zakonu o tehničkoj kulturi (NN 76/93, 11/94 i 38/09) prema mogućnostima Gradskog proračuna te potrebama i postignućima u tehničkoj kulturi Grada Velike Gorice.

**Svrha donošenja ovog Programa:**

Program javnih potreba u tehničkoj kulturi Grada Velike Gorice donosi Gradsko vijeće Grada Velike Gorice zajedno s Gradskim proračunom, a njime su određene aktivnosti, poslovi i djelatnosti u tehničkoj kulturi od značenja za razvoj tehničke kulture na području Grada, koje su povezane s djelovanjem Zajednice tehničke kulture Grada Velike Gorice, odnosno djelovanjem njenih udruga članica.

Također, Programom je određen način osiguravanja sredstva za rad udruga tehničke kulture, Centra tehničke kulture, održavanje objekata za potrebe tehničke kulture, održavanje smotri, natjecanja i izložbi i međunarodnu suradnju u tehničkoj kulturi.